nahid-hub/BLUGE-bengali-wikipedia-section-title-prediction huggingface dataset:
মূল নিবন্ধ: আল-কাজিমিয়া মসজিদ

আল-কাজিমিয়া মসজিদ বাগদাদের কাধিমাইন অঞ্চলে অবস্থিত একটি সমাধিস্থল। এতে মুসা আল কাজিম এবং মুহাম্মদ আত-তাকী যথাক্রমে সপ্তম ও নবম দ্বাদশবাদি শিয়া ইমামের সমাধি রয়েছে, যারা কাজিমায়ন (আরবি: كَـاظِـمَـيـن, "এমন দুজন যারা তাদের ক্রোধ গ্রাস করেছেন") উপাধিতে ভূষিত হয়েছেন। তাদের স্মরণে অনেক শিয়া বহুদূর থেকে মসজিদ দর্শণে আসে।

সঠিক অনুচ্ছেদ শিরোনাম কোনটি?
titleA. প্রধান উৎসব চত্ত্বর
titleB. পুনর্গঠন প্রচেষ্টা
titleC. কাধিমাইনের মসজিদ
titleD. জনসংখ্যা
উত্তর: titleC
গাজীউল হক ১৯২৯ সালের ১৩ ফেব্রুয়ারি ফেনী জেলার ছাগলনাইয়া থানার নিচিন্তা গ্রামে জন্মগ্রহণ করেন৷ গাজীউল হকের বাবা মওলানা সিরাজুল হক যিনি ছিলেন কংগ্রেস ও খেলাফত আন্দোলনের একজন সক্রিয় কর্মী এবং মা নূরজাহান বেগম ছিলেন।একটি মক্তবে তিনি প্রথমে পড়াশুনা শুরু করেন এবং পরে তিনি কাশিপুর স্কুলে ভর্তি হন। এই স্কুল থেকে তিনি উচ্চ প্রাইমারি বৃত্তি লাভ করেন। ১৯৪১ সালে তিনি বগুড়া জেলা স্কুলে ষষ্ঠ শ্রেণীতে ভর্তি হন। এই স্কুলে পড়ার সময়েই তিনি শিক্ষক সুরেন বাবুর সান্নিধ্যে এসে দেশপ্রেমিক হয়ে ওঠেন।১৯৪৬ সালে এই স্কুল থেকে প্রথম বিভাগে ম্যাট্রিকুলেশন পাশ করেন। এরপরই তিনি বগুড়া আজিজুল হক কলেজে আইএ ভর্তি হন। কলেজে ভর্তি হয়েই তিনি অধ্যক্ষ ভাষা বিজ্ঞানী মুহম্মদ শহীদুল্লাহর সংস্পর্শে এসে বাম রাজনীতিতে আসেন।১৯৪৪ সালে তিনি বঙ্গীয় মুসলিম ছাত্রলীগ বগুড়া জেলা শাখার যুগ্ম সম্পাদক নিযুক্ত হন এবং ঐ বছর কুষ্টিয়ার নিখিল বঙ্গ মুসলিম ছাত্রলীগের কনফারেন্সে যোগ দেন।

সঠিক অনুচ্ছেদ শিরোনাম কোনটি?
titleA. মৃত্যুবরণ
titleB. কর্মজীবন
titleC. ছাত্র জীবন
titleD. প্রাথমিক জীবন
উত্তর: titleD
চীনের মূলভূভাগের তটরেখা উত্তর দিকের ইয়ালুচিয়াং (চীনা: 鸭绿江) নদীর মোহনা থেকে দক্ষিণ দিকের কুয়াংসি (চীনা: 广西) স্বায়ত্বশাসিত অঞ্চলের পেইলুন হো (চীনা: 北仑河) নদীর মোহনা পর্যন্ত বিস্তৃত; এর দৈর্ঘ্য প্রায় ১৮ হাজার কিলোমিটার। চীনের উপকূলীয় অঞ্চলের ভূমিরূপ সমতল এবং এখানে বহু বিখ্যাত বন্দর অবস্থিত। এই বন্দরগুলির বেশির ভাগই সারা বছর বরফমুক্ত থাকে। চীনের নিকটে পোহাই সাগর, হুয়াংহাই সাগর, পূর্ব সাগর, নানহাই সাগর এবং তাইওয়ানের পূর্ব অঞ্চলের প্রশান্ত মহাসাগরীয় অঞ্চল সহ পাঁচটি সাগর রয়েছে । এগুলির মধ্যে পোহাই সাগর চীনের অভ্যন্তরীণ সাগর। তাইওয়ানের পূর্বদিকের প্রশান্ত মহাসাগরীয় অঞ্চল পূর্বদিকে জাপানের রিইউকিয়ু দ্বীপপুঞ্জের দক্ষিণ-পশ্চিমের সাখি সীমা দ্বীপপুঞ্জ থেকে দক্ষিণ দিকের বাস প্রণালী পর্যন্ত বিস্তৃত।　　

চীনের অভ্যন্তরীণ নদী আর সামুদ্রিক জলসীমা নিয়ে গঠিত সামুদ্রিক অঞ্চলের মোট আয়তন ৩ লক্ষ ৮০ হাজার বর্গকিলোমিটার।
চীনের সামুদ্রিক অঞ্চলে ৫০০০-এরও বেশি দ্বীপ রয়েছে। এগুলির মোট আয়তন প্রায় ৮০ হাজার বর্গকিলোমিটার। দ্বীপগুলির তটরেখার দৈর্ঘ্য প্রায় ১৪ হাজার কিলোমিটার। দ্বীপগুলির মধ্যে বৃহত্তম তাইওয়ান দ্বীপের আয়তন ৩৬ হাজার বর্গকিলোমিটার। দ্বিতীয় বৃহত্তম হাইনান দ্বীপের আয়তন ৩৪ হজার বর্গকিলোমিটার। তাইওয়ান দ্বীপের উত্তর-পূর্ব সমুদ্রে অবস্থিত তিয়াও ইয়ু তাও দ্বীপ ও ছিওয়েই ইয়ু দ্বীপ চীনের সবচেয়ে পূর্বাঞ্চলীয় দ্বীপ। দক্ষিণ চীন সমুদ্রে ছড়িয়ে থাকা দ্বীপ, ও প্রবাল-প্রাচীরগুলিকে নানহাই দ্বীপপুঞ্জ নামে ডাকা হয়। এটি চীনের সবচেয়ে দক্ষিণাঞ্চলীয় দ্বীপপুঞ্জ। অবস্থান অনুযায়ী এগুলোকে তুঙসা দ্বীপপুঞ্জ, সিসা দ্বীপপুঞ্জ，চুংসা দ্বীপপুঞ্জ এবং নানসা দ্বীপপুঞ্জ নামে ডাকা হয়।এছাড়াও চিনের

সঠিক অনুচ্ছেদ শিরোনাম কোনটি?
titleA. পর্বতমালা
titleB. তাইওয়ান পর্বতমালা
titleC. জলসীমা ও দ্বীপসমূহ
titleD. হেংতুয়ানশান পর্বতমালা
উত্তর: titleC
আবদুল বাতেন ছাত্রজীবনে ছাত্রলীগে যোগদানের মাধ্যেমে রাজনীতির সাথে জড়িত হন। ১৯৬৭-৬৮ মেয়াদে তিনি সরকারী সাদাত বিশ্ববিদ্যালয় কলেজ ছাত্র সংসদের সহ-সভাপতি (ভিপি) এবং ১৯৭০ সালে বাংলাদেশ ছাত্রলীগের টাঙ্গাইল জেলা শাখার সভাপতির দায়িত্ব পালন করেন। বাংলাদেশের স্বাধীনতা যুদ্ধের পর তিনি জাতীয় সমাজতান্ত্রিক দলে (জাসদ) যোগ দেন। পরবর্তীতে জাসদ গণবাহিনী গঠন করলে তিনি এর টাঙ্গাইল অঞ্চলের অধিনায়কের দায়িত্ব পান। ১৯৮৬ সালে নাগরপুর উপজেলা পরিষদের নির্বাচন করে তিনি চেয়ারম্যান নির্বাচিত হন। ১৯৯০-এর দশকে পুনরায় আওয়ামী লীগে যোগদান করেন।

২০০৮ সালে নবম জাতীয় সংসদ নির্বাচনে টাঙ্গাইল-৬ আসন থেকে সতন্ত্র প্রার্থী হিসেবে নির্বাচন করে প্রথমবারের মত সংসদ সদস্য নির্বাচিত হন। ২০১৪ সালের দশম জাতীয় সংসদ নির্বাচনে তিনি আওয়ামী লীগের মনোনীত প্রার্থী হিসেবে বিনা প্রতিদ্বন্দ্বিতায় নির্বাচিত হন। যদিও ১৯৯৬ সালে সপ্তম ও ২০০১ সালে অষ্টম জাতীয় সংসদ নির্বাচনে আওয়ামী লীগের প্রার্থী হলেও পরাজিত হন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. প্রারম্ভিক জীবন
titleC. মৃত্যু
titleD. বাংলাদেশের স্বাধীনতা যুদ্ধ
উত্তর: titleA
বানিয়াচং এর নামকরণ সম্পর্কে বহু মতভেদ রয়েছে। তবে অনেকের মতে বানিয়াচং এর পুটিয়াবিল নামে একটি প্রকান্ড বিল ছিল। এই বিলে নানা জাতীয় পাখি বসবাস করত। বানিয়া নামে এক শিকারী এই বিলে একটি চাঙ নির্মাণ করে পাখি শিকার করত। কালক্রমে এই বিলটি প্রাকৃতিক কারণে ভরাট হয়ে গেলে বহু উচ্চ বৃক্ষলতাদিপূর্ণ ভূমিতে পরিবর্তিত হয়। এ ‘বানিয়া’ ও ‘চাঙ’ শব্দ থেকে বানিয়াচং নামের উৎপত্তি বলে অনেকে মনে করেন।

সঠিক অনুচ্ছেদ শিরোনাম কোনটি?
titleA. উৎসব
titleB. নদ-নদী
titleC. নামকরণ
titleD. অবস্থান ও আয়তন
উত্তর: titleC
উত্তরকাশী হিমালয়ের একটি অত্যন্ত প্রাচীন তীর্থক্ষেত্র।অ সংখ্য সাধু সন্ত এখানে বিমুক্তকামী হয়ে সাধনা করেছিলেন। পবিত্র এই তীর্থক্ষেত্রকে অর্ধচন্দ্রাকারে বেষ্টন করে বয়ে চলেছে উত্তরবাহিনী গঙ্গা।এই উত্ত্ররকাশীতেই জ্যোতিরধামের রাজাকে উত্তরাখণ্ডে বৈদিক ধর্ম পুনস্থাপনের কাজে আত্মনিয়োগের করার উপদেশ দিয়ে বিদায় নিয়েছিলেন আচার্য শঙ্কর।

সঠিক অনুচ্ছেদ শিরোনাম কোনটি?
titleA. ভূগোল
titleB. শিক্ষা
titleC. ইতিহাস
titleD. জনপরিসংখ্যান
উত্তর: titleC
ম্যান অব দ্য ফাইনাল ম্যাচ
১৯৭৫ - ক্লাইভ লয়েড - ৮৫ বলে ১০২ রান
ওয়েস্ট ইন্ডিজের ক্লাইভ লয়েডের অধিনায়কোচিত সেঞ্চুরিতে অস্ট্রেলিয়াকে ১৭ রানে পরাভূত করে বিশ্বকাপ ক্রিকেটের প্রথম আসরে চ্যাম্পিয়ন হবার গৌরব অর্জন করেছিল। ৮৫ বলে ১০২ রান করা তাঁর এ ইনিংসে সর্বমোট ১২টি চার ও ২টি ছক্কা ছিল। অসাধারণ এ ইনিংসের জন্যে তিনি ম্যান অব দ্য ম্যাচের পুরস্কার অর্জন করেন। অস্ট্রেলিয়ার ইনিংসের উল্লেখযোগ্য দিক ছিল শীর্ষস্থানীয় ব্যাটসম্যানদের রান আউট হয়ে প্যাভিলিয়নে ফিরে যাওয়া। দ্রুত রান নিতে গিয়েই দলের সর্বমোট পাঁচজন ব্যাটসম্যান এভাবে আউট হন; তন্মধ্যে ভিভ রিচার্ডস একাই তিনজন খেলোয়াড়কে রান আউট করেছিলেন।

অস্ট্রেলিয়ার অধিনায়ক ইয়ান চ্যাপেল টসে জয়ী হয়ে ওয়েস্ট ইন্ডিয়ানদেরকে ব্যাটিংয়ে আমন্ত্রণ জানান। ৫০ রানের মধ্যেই ৩ উইকেট পতনের পর রোহন কানহাই এবং ক্লাইভ লয়েড ক্রীজে নামেন। ৪র্থ উইকেটে এ জুটি ১৪৯ রান করে দলকে খেলায় ফিরিয়ে আনে। লয়েড আউট হবার সময় দলের রান হয় ৪ উইকেটে ১৯৯। এরপর দলের সংগ্রহ এক পর্যায়ে দাঁড়ায় ৬ উইকেটে ২০৯। তারপর নিচের সারির ব্যাটসম্যানদের দৃঢ়তায় দলটি সর্বমোট ২৯১ রান করে। এ রানের প্রত্যুত্তরে অস্ট্রেলিয়ার গ্রেগ চ্যাপেল ও ইয়ান চ্যাপেল ভ্রাতৃদ্বয় দলকে ২ উইকেটে ১১৫ রানে নিয়ে যান। কিন্তু ভিভ রিচার্ডসের সহায়তায় লয়েড কর্তৃক ইয়ান চ্যাপেলের রান আউট এবং ডগ ওয়াল্টার্সের উইকেট হারালে অস্ট্রেলিয়ার ব্যাটিং মেরুদণ্ড ভেঙ্গে পড়ে। এরফলে অস্ট্রেলিয়া ২৭৪ রানে অল-আউট হয়ে যায় ও ১৭ রানে পরাজিত হয়।

সঠিক অনুচ্ছেদ শিরোনাম কোনটি?
titleA. বিশ্বকাপ ক্রিকেট, ২০০৩
titleB. বিশ্বকাপ ক্রিকেট, ১৯৭৫
titleC. বিশ্বকাপ ক্রিকেট, ১৯৯৯
titleD. বিশ্বকাপ ক্রিকেট, ১৯৮৩
উত্তর: titleB
১. ত্রিপুরা লোকসংগীত একাডেমি ‘লোকসংগীত অনন্যা’ উপাধি, ২০০৯

২. শ্রীপুর সাহিত্য পরিষদ পুরস্কার, ২০১৭

৩. জয়যাত্রা অপেরা সংবর্ধনা, ঢাকা, ২০১৬

৪. ঋষিজ শিল্পীগোষ্ঠী পুরস্কার ২০১৬

৫. ‘অনন্যা শীর্ষদশ নারী’ সম্মাননা ২০১৫

৬. ঢাকা কালচারাল রিপোর্টার ইউনিটি পুরস্কার ২০০৯

৭. মিডিয়া জার্নালিস্ট এসোসিয়েশন পুরস্কার ২০০৮

সঠিক অনুচ্ছেদ শিরোনাম কোনটি?
titleA. গবেষণা:
titleB. বিশেষ অর্জন:
titleC. পুরস্কার ও সম্মাননা:
titleD. রচিত গ্রন্থ:
উত্তর: titleC
১৮৭৮-৭৯ মৌসুমে অস্ট্রেলিয়া সফরে তার টেস্ট অভিষেক ঘটে। উভয় ইনিংসেই তিনি ফ্রেড স্পফোর্থের শিকারে পরিণত হয়। ১৮৮২ সালের পরবর্তী টেস্টেও এ ধারার পুণরাবৃত্তি ঘটে। ১৮৮২ সালের টেস্টটি লন্ডনের ওভালে অনুষ্ঠিত হয়। খেলায় ইংরেজ দল সাত রানের ব্যবধানে অস্ট্রেলিয়ার কাছে পরাভূত হয়। ফলশ্রুতিতে স্পোর্টিং টাইমস ইংরেজ ক্রিকেটকে ঘিরে স্মরণিকা বিদ্রুপাত্মক আকারে মুদ্রণ করে যে:

গভীর দুঃখের সাথে জানানো যাচ্ছে যে, ইংরেজ ক্রিকেট ২৯শে আগস্ট, ১৮৮২ তারিখে ওভালে দেহাবসান ঘটেছে। এর দেহ সমাহিত হবে ও ছাঁই অস্ট্রেলিয়ায় নিয়ে যাওয়া হবে।

এভাবেই ক্রিকেটের ইতিহাসের সেরা প্রতিপক্ষ হিসেবে অ্যাশেজের জন্ম হয়। এএন হর্নবি ইংল্যান্ডের পক্ষে আরও একটি টেস্টে নেতৃত্ব দেন যা তার সর্বশেষ ছিল। প্রতিবাদে সোচ্চার লর্ড হ্যারিস মাঠ থেকে চলে গেলে ১৮৮৪ সালের প্রথম টেস্টে অধিনায়কত্ব করেন তিনি। ১০ থেকে ১২ জুলাই, ১৯৯৪ তারিখে ওল্ড ট্রাফোর্ডে খেলাটি সম্পন্ন হয় ও ড্রয়ে পরিণত হয়। এবার হর্নবি স্পফোর্থকে মোকাবেলা করতে পারলেও ০ ও ৪ রান তুলেন।

১৮৭৩ থেকে ১৮৯৮ সময়কালে মেরিলেবোন ক্রিকেট ক্লাবের পক্ষে প্রথম-শ্রেণীর ক্রিকেটে অংশ নেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. ব্যক্তিগত জীবন
titleC. প্রশাসনে সম্পৃক্ততা
titleD. দেহাবসান
উত্তর: titleA
প্রথম বিশ্বযুদ্ধ ছড়িয়ে পড়লে ফকনার ব্রিটিশ সেনাবাহিনীতে তালিকাভূক্ত হন। রয়্যাল ফিল্ড আর্টিলারি বিভাগে যোগ দেন ও পশ্চিম রণাঙ্গন, ম্যাসিডোনিয়া ও ফিলিস্তিনে চলে যান। জেরুসালেম অধিগ্রহণে সহায়তা করেন। মেজর পদবীতে উত্তীর্ণ হন। যুদ্ধক্ষেত্রে তার অসম্ভব সাহসিকতা প্রদর্শনের কারণে ডিএসও ও নীল আদেশনামা লাভ করেন। তবে, ম্যালেরিয়ার জীবাণু তার দেহে সংক্রমিত হয়।

যুদ্ধের প্রেক্ষিতে ফকনারের বৈবাহিকবন্ধনে বিঘ্নের সৃষ্টি হয়। সাংসারিক অনুপস্থিতির কারণে ১৯২০ সালে বিবাহ-বিচ্ছেদ ঘটে। তবে, দীর্ঘদেহী, পেশীবহুল ও আকর্ষণীয় চেহারার অধিকারী ফকনারকে ক্রিকেট জগতে যৌনতার প্রতীকরূপে গণ্য করা হয় ও তিনি কখনও মহিলাদের কাছ থেকে স্বল্পকালের জন্যও দূরে থাকেননি। ১৯২৮ সালে পুণরায় বিবাহ-বন্ধনে আবদ্ধ হন তিনি।
সঠিক অনুচ্ছেদ শিরোনাম কোনটি?
titleA. বিশ্বযুদ্ধে অংশগ্রহণ
titleB. অবসর
titleC. টেস্ট ক্রিকেটে অংশগ্রহণ
titleD. দেহাবসান
উত্তর: titleA
আন্তঃপ্রজনন প্রক্রিয়ায় প্রাপ্ত বংশধরের বিরুদ্ধে নির্বাচন প্রক্রিয়ায় পরিহার প্রবণতার বিবর্তন ঘটেছে। আন্তঃপ্রজনন পরিহার প্রবণতা অন্তত চারটি উপায়ে প্রকৃতিতে ঘটে। সন্তান স্বীকৃতি, ছড়িয়ে পড়া, অতিরিক্ত-জোড়া/অতিরিক্ত দল সহ-জনস্ংখ্যা এবং বিলম্বিত পরিপক্কতা। বলে রাখ ভালো, এই চারটি পদ্ধতি একে উপরের সাথে নির্ভরশীল নয় এবং একই সময়ে একটি জনসমষ্টিতে আন্তঃপ্রজনন পরিহার প্রবণতার জন্য একের বেশি কারণ কাজ করতে পারে। 

সঠিক অনুচ্ছেদ শিরোনাম কোনটি?
titleA. সেক্স বায়াজড ডিসপার্সাল
titleB. মানুষের সন্তান সনাক্তকরণ
titleC. উদ্ভিদে আন্তঃপ্রজনন পরিহারকরণ
titleD. প্রণালী
উত্তর: titleD
প্রণিথা কন্নড় চলচ্চিত্র "পোরকি" এর মাধ্যমে চলচ্চিত্র জগতে আআত্মপ্রকাশ করেন। "পোরকি" সিনেমাটি ব্যবসাসফল হিসেবে গণ্য হয় এবং তিনি অনেকগুলো কন্নড় চলচ্চিত্রে অভিনয় করার সুযোগ ছেড়ে দেন, তেলেগু চলচ্চিত্র "বাবা" তে যুক্ত হওয়ার পূর্বে। যেখানে তিনি সিদ্ধার্থ নারায়ণ এর বিপরীতে। তিনি তার সিনেমার গ্রাম্য চেহারাকে ফুটিয়ে তোলার জন্য প্রশংসিত হতে থাকেন। এরপর তিনি আরুলনিথী এর বিপরীতে "উদ্দান" চলচ্চিত্রে অভিনয় এর মাধ্যমে তামিল চলচ্চিত্রে আত্মপ্রকাশ করেন।

এরপর তিনি কারথি এর বিপরীতে "সগুণী" চলচ্চিত্রে অভিনয়ের জন্য চুক্তিবদ্ধ হোন। "সগুণী" সিনেমাটি পুরো বিশ্বে রেকর্ড ১,১৫০ টি থিয়েটারে মুক্তি দেওয়া হয়।

এরপর তিনি দুনিয়া বিজয় এর বিপরীতে "জরাসন্ধ" এবং "বিমা থিরাডেল্লীতে" অভিনয় করেন। প্রনীথা এই ভিমাভভা চরিত্রের জন্য প্রশংসিত হোন এবং ফিল্মফেয়ার পুরস্কার এর জন্য মনোনয়ন পান।

এরপর তিনি তেলুগু ভাষার চলচ্চিত্র "আত্তারিন্টিকী দারেদীতে" অভিনয় করেন। যযা সেপ্টেম্বর ২০১৩ সালে মুক্তি পায় এবং তেলুগু চলচ্চিত্র ইতিহাসে সর্বোচ্চ আয়করা চলচ্চিত্র হিসেবে প্রতিষ্ঠা পায়, যার পরিমাণ ১০০ কোটি রুপি। এই চলচ্চিত্রটি অন্যন্য ভাষায়ও পুনঃনির্মাণ করা হয়েছে।

একই সময়ে তিনি উপেন্দ্র এর বিপরীতে "ব্রহ্মা" চলচ্চিত্রে অভিনয় করেন। এরপর তিনি সুরিয়া এর বিপরীতে "মাসসু এনগিরা মাসিলামানি" চলচ্চিত্রের জন্য চুক্তিবদ্ধ হোন। ২০১৪ সালের শেষের দিকে তিনি "ডায়নামাইট" চলচ্চিত্রের জন্য চুক্তিবদ্ধ হোন।

জুন ২০১৫ সালে তিনি মহেশ বাবু এর বিপরীতে "ব্রহ্মটসাভাম" চলচ্চিত্রে অভিনয় করেন।

তিনি সম্প্রতি আয়ুষ্মান খুরানার সাথে "শান কিত্থা" গানে কাজ করেছেন।

সঠিক অনুচ্ছেদ শিরোনাম কোনটি?
titleA. নরহিতৈষণা
titleB. ব্যবসা
titleC. আরো কাজ
titleD. কর্মজীবন
উত্তর: titleD
এই তালিকায় আব্বাসীয় সাম্রাজ্যের ভাঙনের পর জন্ম নেয়া মুসলিম রাজবংশসমূহের উল্লেখ রয়েছে। এসব রাজবংশ কখনো তাদের অধীনস্থ কোনো আমিরের বিদ্রোহের ফলে সমাপ্ত হত। মিশরের ফাতেমীয় খিলাফত, স্পেনের কর্ডোবা খিলাফত ও আলমোহাদ খিলাফত ছাড়া প্রত্যেক মুসলিম রাজবংশ আব্বাসীয় খলিফার আনুষ্ঠানিক সার্বভৌমত্ব মেনে চলত ও তাকে বিশ্বাসীদের নেতা হিসেবে স্বীকৃতি দিত।

সঠিক অনুচ্ছেদ শিরোনাম কোনটি?
titleA. স্বায়ত্ত্বশাসিত রাজবংশের ভাঙন
titleB. বিচ্ছিন্নতাবাদী রাজবংশ ও তাদের উত্তরাধিকারী
titleC. প্রযুক্তি
titleD. বাসতাকের আব্বাসীয় খানাত
উত্তর: titleB
১৯৭৭ সালের অক্টোবরে চ্যাপলিনের স্বাস্থ্যের অবনতি ঘটতে থাকে এবং তার নিয়মিত পরিচর্যার প্রয়োজন হয়। তিনি ১৯৭৭ সালের ২৫শে ডিসেম্বর ভোরে ঘুমের মধ্যে স্ট্রোকে আক্রান্ত হয়ে তার নিজ বাড়িতে মৃত্যুবরণ করেন। মৃত্যুকালে তার বয়স হয়েছিল ৮৮ বছর। ২৭শে ডিসেম্বর তার ইচ্ছা অনুযায়ী তার শেষকৃত্য ছিল ছোট ও ব্যক্তিগত অ্যাঞ্জেলিক আয়োজন। চ্যাপলিনকে কর্সিয়ের-সুর-ভেভি সমাধিতে সমাধিস্ত করা হয়। চলচ্চিত্র পরিবার থেকে শ্রদ্ধাঞ্জলি হিসেবে পরিচালক রনে ক্লেয়া লিখেন, "তিনি ছিলেন চলচ্চিত্রের একটি স্তম্ভ, সকল দেশের এবং সকল সময়ের... তাঁর অন্যতম সুন্দর উপহার হল আমাদের জন্য রেখে যাওয়া তাঁর চলচ্চিত্রসমূহ।" অভিনেতা বব হোপ বলেন, "আমরা সৌভাগ্যবান তাঁর সময়ে বর্তমান ছিলাম।"

১৯৭৮ সালের ১লা মার্চ দুজন বেকার অভিবাসী চ্যাপলিনের সমাধি খুঁড়ে কফিন চুরি করে। তারা হলেন পোল্যান্ডের রোমান ওয়ার্ডাস ও বুলগেরিয়ার গাঞ্চো গানেভ। কফিনটি জব্দ করে চ্যাপলিনের স্ত্রী উনা চ্যাপলিনের কাছে মুক্তিপণ দাবী করা হয়। মে মাসে এক পুলিশি তদন্তে এই অপরাধীরা ধরা পড়ে এবং সুইজারল্যান্ডের নভিলে গ্রামের পার্শ্ববর্তী মাঠে পুঁতা অবস্থায় পাওয়া যায়। কফিনটি পুনরায় কর্সিয়ের সমাধিতে সমাধিস্ত করা হয় এবং চারপাশে কংক্রিটের বেড়া দেওয়া হয়।

সঠিক অনুচ্ছেদ শিরোনাম কোনটি?
titleA. ১৯১৪-১৭: চলচ্চিত্রে আগমন
titleB. মৃত্যু
titleC. প্রভাব
titleD. মিউচুয়াল ফিল্ম
উত্তর: titleB
আরবি লিপির উৎপত্তি আরামীয় লিপি থেকে। আরামীয় লিপি খ্রিস্টীয় ৪র্থ শতক থেকেই প্রচলিত ছিল। কিন্তু এতে ব্যঞ্জনবর্ণের সংখ্যা আরবি ভাষার তুলনায় ছিল কম। তাই একই আরামীয় বর্ণ আরবি ভাষার একাধিক বর্ণ নির্দেশে ব্যবহার করা হত। এই দ্ব্যর্থতা দূর করার জন্য ৭ম শতক থেকে বর্ণগুলির নিচে বা উপরে বিভিন্ন অতিরিক্ত চিহ্ন ব্যবহার করা শুরু হয়। এই চিহ্নগুলিই আরবিকে স্বতন্ত্র লিপি হিসেবে অন্যান্য লিপি থেকে পৃথক করেছে। এছাড়া পবিত্র কুরআনের বিশুদ্ধ পঠন নিশ্চিত করার জন্য আরও কিছু চিহ্ন আরবি লিপিতে অন্তর্ভুক্ত করা হয়, যাদের মধ্যে হ্রস্ব স্বরধ্বনি ও ব্যঞ্জনদ্বিত্ব নির্দেশকারী চিহ্নগুলি অন্যতম।

ইসলামের প্রথম শতকে সংঘটিত এই সংস্কারগুলির পর আরবি লিপির যৎসামান্য সংস্কার হয়েছে। তাই চিরায়ত আরবি লিপি এবং আধুনিক আরবি লিপির মধ্যে তেমন কোনও পার্থক্য নেই। সুবিশাল আরব বিশ্বের বিভিন্ন অঞ্চলের মানুষের মুখের আরবি ভাষায় বিস্তর ফারাক থাকলেও সর্বত্রই একই আরবি লিপি ব্যবহৃত হয়। হস্তলিপিশিল্প আরবি লিপিতে যেভাবে প্রযুক্ত হয়েছে, অন্যান্য ভাষার লিপিতে এমনটি দেখা যায় না। লিপির সৌষ্ঠব ও কারুকাজ সামগ্রিক আরবি শিল্পকলার অঙ্গাঙ্গীভূত একটি বিষয়।

সঠিক অনুচ্ছেদ শিরোনাম কোনটি?
titleA. বর্ণ
titleB. ইতিহাস
titleC. সংখ্যা
titleD. বর্ণের সাংখ্যিক মান
উত্তর: titleB
কাডাপার জনসংখ্যা প্রথম ১৮৭১ সালে ভারতের প্রথম আদমশুমারির সময় গণনা করা হয়, যা ১৯১১ সাল পর্যন্ত অনুষ্ঠিত হয় (পৃঃ 176)। তবে, ১৯৬১ সাল পর্যন্ত কোন ঐতিহাসিক তথ্য পাওয়া যায় নি। কাডাপা অন্ধ্রপ্রদেশের বৃহত্তম এবং দ্রুততম উন্নয়নশীল শহরগুলির মধ্যে একটি। ১৯৯১ সালের আদমশুমারি অনুযায়ী শহরের জনসংখ্যা ১,২১,৪৬৩ জন। ২০০১ সালের আদমশুমারি অনুসারে এটি মোট সংখ্যা বৃদ্ধি পায়নি, যা ২০ টি ওয়ার্ডের জনসংখ্যার গড় বৃদ্ধির হার ছিল ৩.৩০ শতাংশ। ২০০১ সালে জনসংখ্যা হয় ১,২৬,৫০৫ । পরে এটি ২০০৫ সালে একটি পৌর সংস্থায় রূপান্তরিত হয়। ২০১১ সালের আদমশুমারি অনুযায়ী, কাডাপার শহুরে জনসংখ্যা ৩,৪৪,০৭৮ জন, এর মধ্যে পুরুষ ১৭২,৯৬৯ এবং নারী ১৭১,১০৯ জন। সাক্ষরতার হার ৭৯.৩৪ শতাংশ। শহুরে জনসংখ্যার ৬৫% হিন্দু, ৩২% মুসলমান এবং ৩% খ্রিস্টান। 

সঠিক অনুচ্ছেদ শিরোনাম কোনটি?
titleA. মধ্যযুগীয় যুগ (৮ ম থেকে ১৮ ম শতাব্দী)
titleB. ইতিহাস
titleC. ভূসংস্থান
titleD. জনসংখ্যার উপাত্ত
উত্তর: titleD
স্নাতক সম্মান প্রোগ্রামে ভর্তি একটি প্রতিযোগিতামূলক এবং নির্বাচনী পদ্ধতিতে করে হয়। লিখিত পরীক্ষা এবং সাক্ষাৎকার ভাইবার আবেদনকারীদের মূল্যায়ন করা হয়। এছাড়াও এসএমইউ -এর অধ্যাপকগণ আবেদনকারীদের একাডেমিক প্রমাণপত্রাদি এবং সহ-পাঠক্রম কার্যকলাপ রেকর্ড যাচাই বাছাই করে ছাত্র ছাত্রী ভর্তি করা হয়। ভর্তির আবেদন শুরু হয় অক্টোবর মাসে এবং ভর্তি প্রক্রিয়া চলে এপ্রিল পর্যন্ত। সিঙ্গাপুর ব্যবস্থাপনা বিশ্ববিদ্যালয়ে আন্তর্জাতিক আবেদনকারীদের ভর্তি ফর্মের সাথে ইংরেজি ভাষার পারদর্শিতা আইইএলটিএস প্রমাণপত্র জমা দিতে হয়।
সঠিক অনুচ্ছেদ শিরোনাম কোনটি?
titleA. ভর্তি কার্যক্রম
titleB. গ্রন্থাগার
titleC. শিক্ষা ব্যবস্থা
titleD. শ্রেণীকক্ষ সমূহ
উত্তর: titleA
২৩ শে মার্চ, ২০১৭, আলি তার লন্ডন শহরের নগরীর অলডগেটে পোর্টসোকেন ওয়ার্ডের জন্য লেবার পার্টি এর কাউন্সিলর নির্বাচিত হয়েছিলেন , যেখানে লেবার পর্টির পাঁচটি আসন জিতেছে । আলির প্রতিদ্বন্দ্বিতা করার সিদ্ধান্ত তার সাম্প্রতিক মিলিয়ন মিলিয়ন পাউন্ড আবাসন উন্নয়নের পরিকল্পনাগুলি থেকে অসন্তুষ্ট হওয়ার পরে এসেছিল যা তার সম্প্রদায়ের ভবিষ্যতকে প্রভাবিত করছে। ১৯জুন ২০১৭-এ লন্ডনের গিল্ডহলে লন্ডন সিটি পরিচালনা করে এমন আদালতের সাধারণ আদালতের সদস্য হিসাবে লন্ডনের গিল্ডহলে উদ্বোধন করা হয়েছিল। 

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. ব্যক্তিগত জীবন
titleC. শৈশব ও পড়ালেখা
titleD. চলচ্চিত্র তৈরি ও কর্মজীবন
উত্তর: titleA
মৌলিক রাসায়নিক পদার্থ বা "পণ্য রাসায়নিক" হল পলিমার, বাল্ক পেট্রোকেমিক্যালস এবং মধ্যস্থতাকারী অন্যান্য ডেরিভেটিভস এবং কারখানার অজৈব রাসায়নিক এবং সার এর অন্তর্ভুক্ত। মৌলিক রাসায়নিকের জন্য প্রমিত বৃদ্ধি হার প্রায় ০.৫ থেকে ০.৭ জিডিপি।পণ্য মূল্য সাধারণত প্রতি পাউন্ড প্রতি পঞ্চাশ সেন্ট এর কম।

পলিমার যার ভিতরে প্লাস্টিক এবং মনুষ্যসৃষ্ট ফাইবারগুলির অন্তর্ভুক্ত,এগুলো থেকে বড় আকারে রাজস্ব(প্রায় ৩৩ শতাংশ) আয় হয়।প্লাস্টিক এর প্রধান বাজার হচ্ছে প্যাকেজিং,বাড়ি নির্মাণ, পাত্র, যন্ত্রপাতি, পাইপ, পরিবহন, খেলনা, এবং গেম।


পলিমারের জন্য প্রধান কাঁচামাল বাল্ক পেট্রোকেমিক্যালস।

বাল্ক পেট্রোকেমিক্যালস এবং অন্তর্বর্তীকালীন রাসায়নিক পদার্থ প্রধানত তরলকৃত পেট্রোলিয়াম গ্যাস (এলপিজি), প্রাকৃতিক গ্যাস, এবং অশোধিত তেল থেকে তৈরি করা হয়। তাদের বিক্রয়ের পরিমাণ সামগ্রিক মৌলিক রাসায়নিকের ৩০ শতাংশের কাছাকাছি। সাধারণত এইগুলো বড় পরিমাণে ইথিলিন, প্রোপাইলিন, বেঞ্জিন, টলিউইন, জাইলেনস, মেথানল, ভ্যানিল ক্লোরাইড মোনোমার (ভিসিএম), স্টাইরিন, বুটাদিনে এবং ইথিলিন অক্সাইড এ অন্তর্ভুক্ত রয়েছে। 
অন্যান্য ডেরিভেটিভস যেমন সিন্থেটিক রাবার, সার্ফেক্টেন্ট, রঙ, টারপাইনাইন, রজন, কার্বন ব্ল্যাক, বিস্ফোরক এবং রাবারের পণ্য মৌলিক রাসায়নিকের বাইরের বিক্রয়ে ২০ শতাংশ অবদান রাখে।
রাসায়নিক এর প্রাচীনতম উপাদান অজৈব রাসায়নিক পদার্থর রাজস্ব উৎপাদনের প্রায় 1২ শতাংশ ভূমিকা রাখে। লবণ, ক্লোরিন, কাস্টিক সোডা, সোডা এশ, অ্যাসিড (যেমন নাইট্রিক অ্যাসিড, ফসফরিক এসিড, এবং সালফিউরিক অ্যাসিড), টাইটানিয়াম ডাইঅক্সাইড এবং হাইড্রোজেন পারক্সাইড অজৈব রাসায়নিক এর প্রধান উৎপাদ।

সার এর ভিতরে তুলনামূলক কম অবদান রাখে (প্রায় 6 শতাংশ)। ফসফেট, এমোনিয়া এবং পটাস দিয়ে মূলত সার তৈরি হয়ে থাকে।

সঠিক অনুচ্ছেদ শিরোনাম কোনটি?
titleA. উৎপাদিত পন্য
titleB. কোম্পানি
titleC. শিল্প বিপ্লব
titleD. পলিমার এবং বিশেষ রাসায়নিক এর জন্য ব্যাবহারিত মৌলিক রাসায়নিক পদার্থ
উত্তর: titleD
২০০৬ সালের শেষের দিক থেকেই ভিয়া স্পেন জাতীয় ফুটবল দলের একজন গুরুতবপূর্ণ খেলোয়াড় হিসেবে নিজেকে প্রতিষ্ঠিত করে নেন । ২০০৮ সালের ইউরো কাপে তিনি গোল্ডেন বুট লাভ করেন। ২০১০ সালের বিশ্বকাপে ভিয়া অসাধারণ দক্ষতার পরিচয় দেন। তিনি এ আসরে ৫টি গোল করে সিলভার শু অর্জন করেন। ২০১১ সালের ২৫ মার্চ মাসে তিনি রাউলকে অতিক্রম করে স্পেন জাতীয় দলের হয়ে সর্বকালের সর্বোচ্চ গোল করেন।

সঠিক অনুচ্ছেদ শিরোনাম কোনটি?
titleA. ক্লাব ক্যারিয়ার
titleB. কর্মজীবনের পরিসংখ্যান
titleC. আন্তর্জাতিক ক্যারিয়ার
titleD. ভ্যালেন্সিয়া
উত্তর: titleC
ছয় বছর বয়সী অ্যান্ডি তার খেলনাগুলো নিয়ে খেলতে পছন্দ করে। সেই খেলনারা মানুষের অনুপস্থিতিতে জীবিত। তাদের সর্দার অ্যান্ডির প্রিয় খেলনা শেরিফ উডি। সে অন্য খেলনা, বো পিপ, মিঃ পটেটো হেড, স্লিঙ্কি ডগ, রেক্স, হ্যামদের তদারক করে। অ্যান্ডির জন্মদিনে সে একটি উপহার পায় - বাজ লাইটইয়ার, একটি বৈদ্যুতিক খেলনা যে মনে করে সে সত্যিকার স্পেস রেঞ্জার।

বাজ তার বিভিন্ন কাজ দিয়ে অন্যদের মুগ্ধ করে এবং অ্যান্ডিও তাকে পছন্দ করে। ফলে উডি নিজেকে বঞ্চিত মনে করে। একদিন অ্যান্ডি পরিবারের সাথে বাইরে খেতে যাওয়ার সময় তার মা তাকে তার খেলনা নিয়ে যাওয়ার অনুমতি দিলে সে অ্যান্ডিকে ফেলে বাজকে নিয়ে যেতে চায়। উডি হিংসার বশবর্তী হয়ে বাজকে ফাঁদে ফেলে জানালার বাইরে ফেলে দেয়। অ্যান্ডি বাইরে যাওয়ার সময় বাজকে কাছে না পেয়ে উডিকে নিয়ে যায়। উডি বাজকে গাড়িতে আবিস্কার করে এবং অ্যান্ডিরা গাড়ি থেকে নেমে গেলে তার দুজনে যুদ্ধে লিপ্ত হয়। এসময়ে দুজনে রেস্তোরায় যাওয়ার রাস্তা খুঁজে পায়। বাজ নিজেকে সত্যিকারের স্পেস রেঞ্জার মনে করলে উডি তাকে বুঝানোর চেষ্টা করে আসলে সে সত্যিকারের স্পেস রেঞ্জার নয় তখন তারা এক ক্রেন গেমে আটকে গেলে তাদের অ্যান্ডির প্রতিবেশী সিড ফিলিপস তুলে নিয়ে যায়।

সিড খেলনা ভেঙ্গে নতুন করে গড়ার কাজ করে। ফলে উডি সিডের বাড়ি থেকে বের হওয়ার রাস্তা খুঁজে বের করে। কিন্তু বাজ শুধুমাত্র একটি খেলনা এই ভাবনা আসার পর থেকে হতাশ হয়ে পরে। অবশেষে অনেক ঝক্কি ঝামেলার পর তারা অ্যান্ডির নতুন বাড়িতে পৌঁছাতে সক্ষম হয়। বড় দিনে অ্যান্ডি একটি উপহার পাবে এইজন্য উডি আর বাজ নতুন মিশন প্রস্তুত করে। উডি মজা করে বলে বাজের চেয়ে খারাপ আর কি হতে পারে। পরে যখন দেখে অ্যান্ডির নতুন উপহার একটি কুকুরছানা দুজনেই উদ্বিগ্নমুখে হাসি দেয়।


সঠিক অনুচ্ছেদ শিরোনাম কোনটি?
titleA. মূল্যায়ন
titleB. কাহিনী সংক্ষেপ
titleC. বক্স অফিস
titleD. সমালোচকদের প্রতিক্রিয়া
উত্তর: titleB
স্টেপস আর্ট এর দুর্দান্ত নমুনা - বেশিরভাগ সোনার গহনা এবং ঘোড়ার জন্য অলংকরণ - হাঙ্গেরি থেকে মঙ্গোলিয়া পর্যন্ত বিস্তৃত অঞ্চলে দেখা গেছে। খ্রিস্টপূর্ব ৭​​ম এবং তৃতীয় শতাব্দীর মধ্যবর্তী সময়ে, বস্তুগুলি সাধারণত ছোট হত, কারণ যাযাবর জনজাতির লোকেদের সর্বদাই চলাফেরা র মধ্যে থাকত। স্টেপসের শিল্পটি মূলত প্রাণী শিল্প, অর্থাৎ বেশ কয়েকটি প্রাণীর (আসল বা কল্পিত) সঙ্গে বা একটি প্রাণীর সঙ্গে (যেমন সোনালী মথ) লড়াইয়ের দৃশ্যগুলি প্রাধান্য পেয়েছে। স্টেপের ইউরোপীয় প্রান্তে, সিথিয়ানরা সর্বাধিক এই কাজের সঙ্গে জড়িত ছিল,তারা বিশেষ করে সোনার সামগ্রীগুলি মাটিতে পুঁতে রাখত।
১৯৪৭ সালে সর্বাধিক বিখ্যাত আবিষ্কারগুলি হয়েছিল, যখন সোভিয়েত প্রত্নতাত্ত্বিক সের্গেই রুডেনকো আলতাই পর্বতমালার পাজিরিকে একটি রাজকীয় সমাধি আবিষ্কার করেছিলেন। অন্যান্য অনেক গুরুত্বপূর্ণ বস্তুর সঙ্গে, যার মধ্যে ছিল, সর্বাধিক প্রাচীন বিদ্যমান তন্তুময় কম্বল, যা সম্ভবত পার্সিতে তৈরি। প্রাগৈতিহাসিক সমাধির জন্য অস্বাভাবিকভাবে, এই অঞ্চলের উত্তর দিকের লোকেরা, হয়তো কাঠ এবং কাপড়ের মতো জৈব পদার্থ সংরক্ষণ করত যা ক্ষয়প্রাপ্ত হয়। স্টেপসের লোকেরা ইউরোপ থেকে চীন প্রতিবেশী সংস্কৃতি থেকে একাধারে প্রভাবিত হয়েছিল এবং তাদের প্রভাবিত করেছিল, এবং পরবর্তীতে সিথিয়ান কাজগুলি প্রাচীন গ্রীক রীতিতে প্রচুরভাবে প্রভাবিত হয়, এবং সম্ভবত প্রায়শই সিথিয়ায় গ্রীকরা তৈরি করত।

সঠিক অনুচ্ছেদ শিরোনাম কোনটি?
titleA. আজারবাইজান
titleB. স্টেপস (পন্টিক–ক্যাস্পিয়ান স্টেপ অঞ্চল) কলা
titleC. এশিয়া
titleD. প্রাথমিক সময়কাল এবং প্রথম হরাইজন
উত্তর: titleB
ইন্ডিয়ান এসোসিয়েশান ফর দি কাল্টিভেশান অব সায়েন্স-এ গবেষণা সহকারী হিসেবে প্রথমবার এসেছিলেন কৃষ্ণণ ১৯২৩ সালে। দশ বছর পর এখন সেখানে প্রথম ‘মহেন্দ্রলাল সরকার অধ্যাপক’ হিসেবে ফিরে এসে নতুন উৎসাহে গবেষণা শুরু করলেন কৃষ্ণণ। বিভিন্ন যৌগলবণ ও লোহার চৌম্বকধর্ম নিয়ে ব্যাপক পরীক্ষা চালান কৃষ্ণণ। পর্যায় সারণীতে লোহার সাথে আরো যেসব মৌল আছে সবগুলোর চৌম্বরকধর্ম পরীক্ষা করে দেখা হলো। পর্যায় সারণীর রেয়ার আর্থ ইলেমেন্টগুলো পরীক্ষা করে দেখা হলো। যেসব কৃস্টালের খুবই সামান্য পরিমাণ চৌম্বকধর্ম আছে কৃষ্ণণ সেগুলো পরিমাপ করার পদ্ধতি বের করে ফেললেন। কৃস্টালের চৌম্বকক্ষেত্রের তত্ত্বীয় ফলাফলের সাথে মেলানো হলো। দেখা গেলো ভন ভেলক, পেনির তত্ত্বীয় ব্যাখ্যার সাথে মিলে যাচ্ছে। চৌম্বকধর্ম সম্পর্কিত পেপারগুলো প্রকাশিত হলো রয়েল সোসাইটি থেকে। গ্রাফাইট কৃস্টালের ওপর গবেষণাপত্র প্রকাশিত হয় 'প্রসিডিংস অব রয়েল সোসাইটি'তে। কৃষ্ণণ প্রমাণ করলেন গ্রাফাইটের ডায়াম্যাগনেটিজম এর মান খুব বেশি। রয়েল সোসাইটির জার্নালে কৃষ্ণণের অনেকগুলো গবেষণা-পত্র প্রকাশিত হয় এসময়। ১৯৩৩ সাল থেকে ১৯৩৭ সালের মধ্যে চৌত্রিশটি গবেষণাপত্র প্রকাশিত হয় কৃষ্ণণের। কৃস্টাল ফিজিক্সে কৃষ্ণণের নাম উচ্চারিত হতে থাকে প্রায় নিয়মিত। কেমব্রিজ বিশ্ববিদ্যালয়ের ক্যাভেন্ডিস ল্যাবে বক্তৃতা দেয়ার জন্য আমন্ত্রিত হন কৃষ্ণণ। লর্ড রাদারফোর্ড নিজে চিঠি লিখে আমন্ত্রণ জানান কৃষ্ণণকে।

সঠিক অনুচ্ছেদ শিরোনাম কোনটি?
titleA. মাদ্রাজ ক্রিশ্চিয়ান কলেজ
titleB. শৈশব ও শিক্ষাজীবন
titleC. ইন্ডিয়ান এসোসিয়েশান ফর দি কাল্টিভেশান অব সায়েন্স
titleD. ধর্মবিশ্বাস
উত্তর: titleC
নিয়মিত পর্বগুলোর মধ্যে নানা-নাতি, চিঠিপত্র, দর্শক পর্ব, বিদেশী চলচ্চিত্রের বাংলা সংলাপ, মামা-ভাগ্নে উল্লেখযোগ্য। নানা-নাতির "নানা" চরিত্রের অভিনেতা অমল বোস স্বর্গলোকপ্রাপ্তি হলে নানা-নাতি পর্বটি নানী-নাতি পর্বে পরিবর্তিত হয়ে পড়ে। কিন্তু অধিকাংশ সময়ই নাতির সাথে নানার কিংবা নানীর সম্পর্ক মধুরতায় শুরু হয়, এবং নাতির অতিসচেতনতায় তিক্ততায় গিয়ে সমাপ্ত হয়। নাতি চরিত্রটি সাধারণত সমাজে প্রচলিত ভুল ধারণা, ভুল শব্দচয়ন ইত্যাদিকে উপজীব্য করে নানা/নানী'র ভুল ধরতে থাকে, এতে বিরক্ত হতে থাকেন নানা/নানী।

সঠিক অনুচ্ছেদ শিরোনাম কোনটি?
titleA. বিদেশী ছবির বাংলা সংলাপ
titleB. প্রাক কথন
titleC. ইত্যাদির নিয়মিত শিল্পীদের পরিবেশনা
titleD. নানা-নাতি
উত্তর: titleD
৩০শে সেপ্টেম্বর ২০০৯, কলিন্স এর ম্যানেজার তার মাইস্পেস পৃষ্ঠায় লিখেন কিভাবে কলিন্স এই গানের মেধাস্বত্ব পান এবং সবার এটা প্রাপ্তিসাধ্য করতে চেয়েছিলেন যাতে যে কেউ এটি ডাউনলোড করতে পারে, কিন্তু মাইস্পেস শুধুমাত্র প্রধান কিছু প্রতিষ্ঠানকে তাদের সাইটে সংরক্ষণ করার অনুমতি দিয়ে থাকে।

পরবর্তী পোস্টে লেখা হয় প্রধান সংবাদপত্রে এ খবর ছাপা হওয়ার পর, গানটি পুনরায় মাইস্পেস মিউজিক প্লেয়ারে পাওয়া যাবে। 




সঠিক অনুচ্ছেদ শিরোনাম কোনটি?
titleA. মিউজিক ভিডিও
titleB. মেধাস্বত্ব বিতর্ক
titleC. প্রযোজনা
titleD. চরিত্রায়ণ ও কভার সংস্করণ
উত্তর: titleB